Document ID: 31998R2374

Komisijos reglamentas (EB) Nr. 2374/98
1998 m. lapkričio 3 d.
dėl leidimo naudoti naujus pašarų priedus
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1] su paskutiniais pakeitimais, padarytais Komisijos direktyva 98/19/EB [2], ir ypač į jos 9j ir 3 straipsnius,
kadangi Direktyvoje 70/524/EEB numatyta, kad atsižvelgiant į mokslo ir technikos pažangą gali būti leidžiama naudoti naujus arba naujai paskirčiai priskirtinus senus priedus;
kadangi nukrypstant nuo Direktyvos 70/524/EEB, Direktyvos 93/113/EB [3] su paskutiniais pakeitimais, padarytais Direktyva 97/40/EB [4], nuostatos valstybėms narėms suteikia teisę leisti laikinai naudoti ir pardavinėti fermentus, mikroorganizmus bei jų preparatus gyvūnams šerti;
kadangi, išnagrinėjus valstybių narių dokumentus, pateiktus remiantis Direktyvos 93/113/EB 3 straipsnio nuostatomis, paaiškėjo, kad galima leisti naudoti tam tikrą fermentų ir mikroorganizmų grupėms priskiriamų medžiagų kiekį;
kadangi, Gyvūnų mitybos mokslinio komiteto nuomone, minėtos medžiagos nėra kenksmingos;
kadangi šiame reglamente numatytos priemonės atitinka Pašarų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Remiantis Direktyvos 70/524/EEB nuostatomis, šio reglamento priede nustatytomis sąlygomis nurodytas "fermentų" grupei priskiriamas medžiagas gali būti leidžiama naudoti kaip pašarų priedus.
2 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Jis taikomas nuo 1999 m. liepos 1 d.
Visas šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. lapkričio 3 d.

Labels: 7
0
17
6